ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI DE URBANISM**

Nr. \_\_\_\_\_\_\_\_\_ din \_\_\_\_\_\_\_\_2023

# RAPORT DE SPECIALITATE

la proiectul de hotărâre privind

privind aprobarea acordului de colaborare între Municipiului Câmpulung Moldovenesc

şi Întreprinderea individuală „Molocea Ionuț Ștefănel”, în vederea amenajării unui patinoar pe terenul de sport situat în Câmpulung Moldovenesc strada 22 Decembrie f.n., proprietatea publică a municipiului Câmpulung Moldovenesc

**INIŢIATOR PROIECT DE HOTÃRÂRE:**

 Primar, Negură Mihăiță

Analizând proiectul de hotărâre privind aprobarea acordului de colaborare între Municipiului Câmpulung Moldovenesc şi Întreprinderea individuală „Molocea Ionuț Ștefănel”, în vederea amenajării unui patinoar pe terenul de sport situat în Câmpulung Moldovenesc strada 22 Decembrie f.n., proprietatea publică a municipiului Câmpulung Moldovenesc, aducem următoarele precizări:

Pe amplasamentul propus, a funcționat începând cu sezonul de iarnă din anul 2018 un patinoar artificial. Acesta a funcționat în baza unui acord de colaborare dintre Municipiul Câmpulung Moldovenesc și deținătorul echipamentului patinoarului.

Acordul de colaborare încheiat cu I.I. Molocea O.V. Florin pentru sezonul 2022-2023 putea fi prelungit prin acordul părților și pentru sezonul 2023-2024, dar din motive personale dl. Molocea Florin nu mai dorește continuarea parteneriatului.

Prin aprobarea unui nou acord de colaborare cu I.I. Molocea Ionuț Ștefănel se poate continua tradiția patinoarului în Câmpulung Moldovenesc spre bucuria comunității.

Programul de funcționare al patinoarul va fi între 10:00-21:00 și va asigura următoarele facilități:

* 300 de perechi de patine, la un tarif de închiriere de 15 lei/perechea pe serie;
* intrare gratuită pe patinoar în intervalul orar 10:00-12:00;
* intrarea gratuită pe patinoar a elevilor pentru realizarea orelor de sport;
* abonamente cu reducere de 50%.

Suprafața totală a terenului de sport este de 1958 mp, fiind suficientă pentru instalarea unui patinoar artificial. Terenul este identificat cadastral prin imobilul cu nr. cadastral 34386 din CF 34386 Câmpulung Moldovenesc și face parte din domeniul public al municipiului.

Ca și în sezoanele precedente, prin acest acord de colaborare Primăria Municipiului Câmpulung Moldovenesc pune la dispoziție terenul, se obligă să asigure racordul la o sursă de apă, branșamentul la o sursă de energie electrică și să achite 85% din contravaloarea consumului de energie electrică. Obligațiile colaboratorului sunt cele prevăzute de prezentul acord de colaborare.

Argumentele aduse de inițiator sunt reale și pertinente.

Cu argumentele mai sus menționate, proiectul de hotărâre este oportun și necesar.

|  |  |
| --- | --- |
| **Director executiv adjunct,**Istrate Luminița | **Serviciu patrimoniu,**Șef serviciu,Niță Marcela LuminițaNuțescu Elvira |